તમે ‘ગોડ પાર્ટિકલ’ના નામથી બહુ પ્રભાવિત જણાઓ છો, પરંતુ એ ગૉડ નથી એ પણ જાણતા હશો. આમ પણ ‘ગૉડ’ ભારતની આગવી શોધ નથી એટલે એમાં ભારત માટે ગૌરવ લેવા જેવી ખાસ વાત શી છે તે મને ન સમજાયું. ધારો કે LHCમાં ‘ગૉડ’ મળી આવે તો માત્ર એટલું જ સાબીત થશે કે ધર્મશાસ્ત્રો કહે છે કે ‘ગૉડ’ દેખાય નહીં, પણ વિજ્ઞાને શોધી આપ્યો! આપણા મહાન ઋષિમુનિઓને જે ન મળ્યો તેને આ પામર વૈજ્ઞાનિકોએ વનમાં તપ કર્યા વગર જ ખોળી લીધો. જે હોય તે, એ ‘ગૉડ’ નટરાજ બનીને LHCમાં નાચતો હશે એવી ખાતરી સાથે વૈજ્ઞાનિકોએ જો નટરાજની મૂર્તિ રાખી હોય તો એમ પણ કહેવું પડશે કે તેઓ એના સ્વરૂપ અંગે પણ અગાઉથી જાનતા હતા!